A BIZOTTSÁG 1350/2004/EK RENDELETE
(2004. július 23.)
annak meghatározásáról, hogy milyen mértékben lehet helyt adni az 1143/98/EK rendelet alapján egyes hegyi fajtájú bikák, tehenek és üszők behozatalára vonatkozóan benyújtott importjogosultsági kérelmeknek
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a marha- és borjúhús piacának közös szervezéséről szóló, 1999. május 17-i 1254/1999/EK rendeletre (1),
tekintettel a nem vágásra szánt, egyes hegyi fajtákhoz tartozó, egyes harmadik országokból származó tehenekre és üszőkre megállapított vámkontingens alkalmazási szabályairól és az 1012/98/EK rendelet módosításáról szóló, 1998. június 2-i 1143/98/EK rendeletre (2) és különösen annak 5. cikke (1) bekezdésére,
mivel:
(1)
Az 1143/98/EK rendelet 2. cikkének (2) bekezdése előírja, hogy az úgynevezett hagyományos importőrök számára tartalékolt mennyiségeket a 2001. július 1. és 2004. június 30. közötti időszakban megvalósult behozatal arányában kell felosztani.
(2)
Az idézett rendelet 2. cikkének (3) bekezdésében említett gazdasági szereplők tekintetében a rendelkezésükre álló mennyiségek újrafelosztása a kért mennyiségek arányában történik. Mivel a kért mennyiségek meghaladják a rendelkezésre álló mennyiségeket, egy egységes százalékos csökkentési arány állapítandó meg az 1143/98/EK rendelet 5. cikkének (2) bekezdésével összhangban,
ELFOGADTA EZT A RENDELETET:
1. cikk
Minden, az 1143/98/EK rendelet rendelkezéseinek megfelelően benyújtott, importjogosultság iránti kérelem teljesítésre kerül a következő mennyiségek mértékéig:
a)
az 1143/98/EK rendelet 2. cikke (1) bekezdésének a) pontjában említett importőrök esetében az 2001. július 1. és 2004. június 30. közötti időszakban importált mennyiség 100 %-a;
b)
az 1143/98/EK rendelet 2. cikke (1) bekezdésének b) pontjában említett forgalmazók által kérelmezett mennyiségek esetében az igényelt mennyiségek 23,7020 %-a.
2. cikk
Ez a rendelet 2004. július 24-én lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. július 23-án.